stanford-oval/wikipedia huggingface dataset:
เจไฟร์
แหล่งข้อมูลอื่น

www.jfire.net - Official Project Site เก็บถาวร 2010-09-10 ที่ เวย์แบ็กแมชชีน
www.jfire.org - Community Site เก็บถาวร 2011-10-01 ที่ เวย์แบ็กแมชชีน
JPOX.org, Tutorials and Examples: JFire: JDO2 in use เก็บถาวร 2007-09-01 ที่ เวย์แบ็กแมชชีน
เดินทางตามหาฝัน

| "เดินทางตามหาฝัน"> เพลงโดยRainbowFlower.จากอัลบั้มเดินทางตามหาฝัน |
| --- | --- |
วางจำหน่าย: (พ.ศ. 2563)
แนวเพลง: ป็อปไอดอล
ความยาว: 2:30

มิวสิกวิดีโอ
เดินทางตามหาฝัน ที่ยูทูบ
 
"เดินทางตามหาฝัน" เป็นซิงเกิลของวงRainbowFlower เป็นเพลงรองจากอัลบั้ม เดินทางตามหาฝัน ในปี พ.ศ 2563 ขับร้องโดย น้องคิตตี้ แต่เนื่องจากปัญหาส่วนตัว ทำให้น้องคิตตี้ถอนตัวออกจากการเป็นสมาชิกของวง น้องเนย สมาชิกหลักของวง จึงถูกรับคัดเลือกแทน
เพลงเดินทางตามหาฝัน เป็นเพลงเดี่ยว และ เพลงแรกของวง ที่เปิดตัวท่ามกลางกระแสวิพากษ์วิจารณ์ เรื่องการออกผลงาน และการถอนตัวออกจากวงของสมาชิก บทเพลงนี้ออกจำหน่ายในปี พ.ศ 2563 ทางเว็บสตรีมมิ่ง เช่น Spotify/ Apple Music/ Youtube Music/ Tiktok และอื่น ๆ อีกมากมาย ปัจจุบันสมาชิกทุกได้ออกจากวง ทำให้วงอยู่ในสถานะพักการทำกิจกรรมชั่วคราว
เชส (คุมิ โคดะ)

เชส (ญี่ปุ่น: チェイス; โรมาจิ: Cheisu; ทับศัพท์: Chase) เป็นซิงเกิลที่ 12 ของคุมิ โคดะในรูปแบบแม็กซี่ซิงเกิล  ซึ่งไม่ได้วางจำหน่ายในรูปแบบของซีดี+ดีวีดีเหมือนซิงเกิลที่แล้วอย่าง LOVE & HONEY  วางจำหน่ายเมื่อวันที่ 28 กรกฎาคม พ.ศ. 2547  เปิดตัวสัปดาห์แรกในอันดับที่ 18 ของออริกอนชาร์ต  ซึ่งเป็นซิงเกิลที่ไม่ประสบความสำเร็จมากนักเมื่อเทียบกับซิงเกิลที่แล้วอย่าง LOVE & HONEY  โดยมียอดขายรวมเพียงแค่ 22,000 แผ่น
เพลง Chase เป็นเพลงประกอบรายการซามาซู  โตะ ยูกะ โนะ อายาชิ xx คาชิ ชาอุ โนะ คาโยะ!!  ทางช่องทีวีอาซาฮี  ส่วนเพลงหน้าบีอย่าง Heat เป็นเพลงที่ร้องร่วมกับ MEGARYU
รายชื่อเพลง

Chase
Heat feat.MEGARYU
Chase(instrumental)
Heat feat.MEGARYU(instrumental)
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 28 กรกฎาคม พ.ศ. 2547 | Oricon Daily Charts | #18 |  |  |  |
| 28 กรกฎาคม พ.ศ. 2547 | Oricon Weekly Charts | #18 | 11,764 | 21,690 | 2 สัปดาห์ |
| 28 กรกฎาคม พ.ศ. 2547 | Oricon Monthly Charts |  |  | 21,690 |  |
| 28 กรกฎาคม พ.ศ. 2547 | Oricon Yearly Charts |  |  | 21,690 |  |

| ด ค กผลงานโดย คุมิ โคดะ |
| --- | --- |
Affection: TAKE BACK • Trust Your Love • COLOR OF SOUL • So Into You
grow into one: Love across the ocean • M·a·z·e • Real Emotion / 1000 โนะ โคโตบะ
feel my mind: COME WITH ME    •   Gentle Words    •   Crazy 4 U
secret: LOVE & HONEY    •   Chase    •   คิเซคิ    •   Hands    •   Hot Stuff feat.KM-MARKIT
BEST ~first things~: Butterfly    •   Flower    •   Promise / Star
BEST ~second session~: You    •    Birthday Eve    •   D.D.D. feat. SOULHEAD    •   Shake It Up    •   Lies    •   Feel    •   Candy feat. Mr.Blistah    •   No Regret    •   อิมาสุกุโฮชิอิ    •   Kamen    •   WIND    •   Someday / Boys♡Girls
Black Cherry: โคอิโนะทสึโบมิ    •   4 hot wave    •   ยูเมโนะอุตะ / ฟูตาริเดะ...    •   Cherry Girl / อุนเมย์
Kingdom: BUT / ไอโช    •   FREAKY    •   ไอโนะอุตะ    •   LAST ANGEL feat. โทโฮชินกิ    •   Anytime
TRICK: MOON     •   TABOO •   stay with me
BEST ~third universe~ & 8th AL "UNIVERSE: It's All Love! •   3 SPLASH  • Alive / Physical thing • Can We Go Back
Dejavu: Gossip Candy   •   สึคิเดะ สึคิเดะ สึคิเดะ / อะนะตะดะเคะกะ   •   POP DIVA
JAPONESQUE: 4 TIMES   •   ไอโวะโทะเมะนะอิเดะ   •   Love Me Back
ซิงเกิล: Go to the top
ดิจิตอลซิงเกิล: Get It On
คอแลบอเรชันซิงเกิล: the meaning of peace   • Switch/I Only Want to Be with You    •   Won't Be Long
ดูเพิ่มเติม: ผลงานเพลงทั้งหมด
เจ้าพระยาอัครมหาเสนา (สังข์)

| เจ้าพระยาอัครมหาเสนา (สังข์) |
| --- | --- |

สมุหพระกลาโหม
ดำรงตำแหน่ง 11 พฤษภาคม พ.ศ. 2365 - พ.ศ. 2367
กษัตริย์: พระบาทสมเด็จพระพุทธเลิศหล้านภาลัย​
ก่อนหน้า: เจ้าพระยาวงศาสุรศักดิ์ (แสง วงศาโรจน์)
ถัดไป: เจ้าพระยามหาเสนา (น้อย)
 
ข้อมูลส่วนบุคคล
เสียชีวิต: พ.ศ. 2370
บุพการี: เจ้าขุนทอง (บิดา) เจ้าคุณทองอยู่ (มารดา)

เจ้าพระยาอัครมหาเสนา (สังข์) เป็นสมุหพระกลาโหมในรัชสมัยพระบาทสมเด็จพระพุทธเลิศหล้านภาลัย​
ประวัติ

เจ้าพระยาอัครมหาเสนา (สังข์) เป็นบุตรของเจ้าขุนทองและเจ้าคุณทองอยู่พระพี่นางของสมเด็จพระอมรินทราบรมราชินี มีน้องสาว 1 คน คือ หงส์ เป็นเจ้าจอมในรัชกาลที่ 1
เจ้าพระยาอัครมหาเสนา เดิมรับราชการในตำแหน่งจางวางมหาดเล็ก จนมีบรรดาศักดิ์เป็น พระยาศรีสุริยวงษ์ เจ้าพระยาพระคลัง (กร) เสนาบดีกรมท่าถึงแก่กรรม พระบาทสมเด็จพระพุทธเลิศหล้านภาลัย​จึงทรงโปรดเกล้าฯ ให้พระยาศรีสุริยวงษ์ (สังข์) เป็นเจ้าพระยาพระคลัง ว่าราชการกรมท่าแทน ต่อมาเจ้าพระยาวงศาสุรศักดิ์ (แสง วงศาโรจน์) ถึงแก่กรรม จึงทรงตั้งเจ้าพระยาพระคลัง (สังข์) เปนเจ้าพระยาอัครมหาเสนา สมุหพระกลาโหมแทน
ในวันงานพระราชทานเพลิงพระศพสมเด็จพระเจ้าบรมวงศ์เธอ เจ้าฟ้าประไพวดี กรมหลวงเทพยวดี เจ้าพระยาอัครมหาเสนา (สังข์) ได้เกิดเหตุทะเลาะวิวาทกับเจ้าพระยาอภัยภูธร (น้อย บุณยรัตพันธุ์) รัชกาลที่ 2 จึงโปรดเกล้าฯ ให้พระเจ้าลูกยาเธอ กรมหมื่นเจษฎาบดินทร์และพระเจ้าน้องยาเธอ กรมหมื่นศักดิพลเสพเป็นตระลาการชำระความในครั้งนี้
หลวงอาวุธวิเศษประเทศพานิช (โรเบิร์ต ฮันเตอร์) หรือนายหันแตร ได้บันทึกถึงอุปนิสัยของเจ้าพระยาอัครมหาเสนา (สังข์) ไว้ว่า
"...ในเย็นวันที่ 5 มกราคม พวกเราได้ไปพบเจ้าพระยามหาเสนา หรือ กลาโหม ซึ่งเป็นเสนาบดีที่ 2 ของไทย... ท่านผู้นี้เป็นคนสูงอายุ กะประมาณเกือบ 70 ปี เป็นคนสุภาพ อารมณ์ดีที่สุดที่ข้าพเจ้าเคยพบมา..."
เจ้าพระยาอัครมหาเสนา (สังข์) ถึงแก่อสัญกรรมในปี พ.ศ. 2370 ไม่มีบุตรธิดา
อุปปาตะสันติ

พระคาถาอุปปาตะสันติ เป็นร้อยกรองในรูปฉันทลักษณ์ภาษาบาลีขนาดยาวจำนวน 271 คาถา เป็นบทสวดสรรเสริญพระพุทธคุณ พระธรรมคุณ พระสังฆคุณ โดยระบุนามของพระพุทธเจ้าทั้งในอดีต ปัจจุบัน และอนาคต รวมถึงพระอรหันต์ทั้งหลาย พระคาถานี้แพร่หลายในอาณาจักรล้านนาแต่โบราณ และได้แพร่หลายในพม่ามาช้านาน กระทั่งได้รับการเผยแพร่สู่แผ่นดินไทย และเป็นนิยมสวดกันอย่างแพร่หลาย นอกจากชื่อพระคาถาอุปปาตะสันติแล้ว ทางล้านนายังเรียกว่า มหาสันติงหลวง อีกด้วย
เนื้อหา

คัมภีร์นี้เป็นบทสวดสรรเสริญคุณของพระพุทธเจ้า พระธรรม และพระสงฆ์ ทั้งในอดีต ปัจจุบันและอนาคต อีกทั้งสรรเสริญพระคุณของผู้ทรงคุณทรงฤทธิ์และทรงอำนาจต่างๆ ทำให้เกิดอานุภาพที่เชื่อกันว่าสามารถขจัดปัดเป่าเภทภัยด้านร้ายทั้งปวงให้กลายเป็นดีได้ด้วยอานุภาพของมนต์บทนี้ ที่อ้างคุณของพระไตรรัตน์และสิ่งศักดิ์สิทธิ์ทั้งหลาย บ้านเมืองและสังคมจะมีแต่ความสงบสุข ปราศจากโรคภัยเหตุร้ายทั้งปวง ให้คุณทั้งผู้สวดและผู้ฟังโดยถ้วนทั่ว ทั้งนี้ บุคคลและสภาวะที่อ้างถึงในคัมภีร์อุปปาตะสันติมี 13 ประเภทคือ
พระพุทธเจ้าทั้งหลายในอดีตถึงปัจจุบัน(เน้นที่ 28 พระองค์)
พระปัจเจกพุทธเจ้า
พระพุทธเจ้าในอนาคต 1 พระองค์คือพระเมตไตรย
โลกุตตรธรรม 9  และพระปริยัติธรรม 1
พระสังฆรัตนะ
พระเถระชั้นผู้ใหญ่ 108 รูป
พระเถรีชั้นผู้ใหญ่ 13 รูป
พญานาค
เปรตบางพวก
อสูร
เทวดา
พรหม
บุคคลประเภทรวม เช่น เทวดา ยักษ์ ปีศาจ คือผีที่ทำสิ่งใด ๆ อย่างโลดโผน และวิชชาธรหรือพิทยาธร (สันสกฤตเรียกวิทยาธร) ภาษาอังกฤษเรียกว่าพวกเซอเร่อหรือพ่อมด แม่มด หรือผู้วิเศษ พวกวิชชาธร เป็นพวกรอบรู้เรื่องเครื่องรางและทำเสน่ห์ต่างๆ ไปทางอากาศได้
อานิสงส์ของการสวด

พระธรรมคุณาภรณ์ ผู้ชำระคัมภีร์พระคาถานี้เป็นภาษาบาลีอักษรไทยเมื่อปี พ.ศ. 2500 กล่าวถึงอานิสงส์ของการสวดสาธยายพระคาถาอุปปาตะสันติ ไว้ว่าจะช่วยเทำให้สังคมร่มเย็นเป็นสุข ดังที่กล่าวถึงในคัมภีร์อุปปาตะสันติ ที่สำคัญ 3 ประการคือ
สันติหรือมหาสันติ  ความสงบความราบรื่นความเยือกเย็นความไม่มีคลื่น
โสตถิ  ความสวัสดีความปลอดภัยความเป็นอยู่เรียบร้อยหรือตู้นิรภัย
อาโรคยะ  ความไม่มีสิ่งเป็นเชื้อโรคความไม่มีโรคหรือความมีสุขภาพสมบูรณ์
คัมภีร์อุปปาตะสันติมีข้อความขอความช่วยเหลือ โดยขอให้พระรัตนตรัยและบุคคลพร้อมทั้งสิ่งทรงอิทธิพลในจักรวาลรวม ๑๓ ประเภท ดังที่กล่าวมาแล้ว ช่วยสร้างสันติหรือมหาสันติ  ช่วยสร้างโสตถิ และอาโรคยะ ช่วยปรุงแต่งสันติและอาโรคยะ ขอให้ช่วยรวมสันติ รวมโสตถิและรวมอาโรคยะ และขอให้ช่วยเป็นเกราะคุ้มครอง และกำจัดเหตุร้ายอันตรายหรือสิ่งกระทบกระเทือนต่างๆ อย่าให้เกิดมีในตน ในครอบครัว ในหมู่คณะ หรือในวงงานของตน และในวงงานของคนอื่นทั่วไป ซึ่งอานิสงส์การสวดและการฟังอุปปาตะสันติ ดังที่ปรากฏในท้ายคัมภีร์ ยังมีดังต่อไปนี้อีกว่า
ผู้สวดหรือผู้ฟังอุปปาตะสันติ ย่อมชนะเหตุร้ายทั้งปวงได้ และมีวุฒิภาวะคือ ความเจริญด้วยอายุ วรรณะ สุขะ พละ และปฏิภาณ
ผู้สวดหรือผู้ฟังอุปปาตะสันติย่อมได้ประโยชน์ที่ตนต้องการ คือผู้ประสงค์ความปลอดภัยย่อมได้ความปลอดภัย คนอยากสบายย่อมได้ความสุข คนอยากมีอายุยืนย่อมได้อายุยืน คนอยากมีลูกย่อมได้ลูกสมประสงค์ผู้สวดหรือผู้ฟังอุปปาตะสันติ ย่อมไม่มีโรคลมเป็นต้นมาเบียดเบียน ไม่มีอกาละมรณะคือตายก่อนอายุขัย ทุนนิมิตรคือลางร้ายต่างๆมลายหายไป ผู้สวดหรือผู้ฟังอุปปาตะสันติเมื่อเข้าสนามรบย่อมชนะข้าศึกและแคล้วคลาดจากอาวุธทั้งปวง
นอกจากนี้ ยังมีการระบุถึง เดช ของการสวดสาธยายพระคาถาอุปปาตะสันติเป็นประจำไว้ว่า
อุปปาตะคือเหตุร้ายหรือสิ่งกระทบกระเทือน อันเกิดจากแผ่นดินไหวเป็นต้น ย่อมพินาศไป (ปะถะพะยาปาทิสัญชาตา)
อุปปาตะ คือ คือเหตุร้ายหรือสิ่งกระทบกระเทือน อันเกิดจากลูกไฟที่ตกจากอากาศหรือสะเก็ดดาว ย่อมพินาศไป (อุปปาตะจันตะลิกขะชา)
อุปปาตะ คือ คือเหตุร้ายหรือสิ่งกระทบกระเทือน อันเกิดจากการเกิดจันทรุปราคาหรือสุริยุปราคา เป็นต้น ย่อมพินาศไป (อินทาทิชะนิตุปปาตา)
ประวัติการสวดสาธยาย

จุดประสงค์ของการสวดสาธยายพระคาถาอุปปาตะสันติมีอยู่หลากหลาย ตามข้อมูลของพระธรรมคุณาภรณ์ (เช้า ฐิตปัญโญ ป.ธ.9) ระบุว่าสมัยที่ท่านพระมหามังคละสีลวังสะแต่งอุปปาตะสันตินั้น ที่เชียงใหม่มีโจรผู้ร้ายและคนอันธพาลชุกชุมผิดปกติ มีเหตุร้ายและสิ่งกระทบกระเทือนอยู่เสมอ พระมหาเถระสีละวังสะจึงให้พระสงฆ์สามเณร และประชาชนพากันสวดและฟังอุปปาตะสันติ เพื่อสงบเหตุร้ายทั้งมวลที่เกิดขึ้นในบ้านเมือง
ขณะที่ข้อมูลของพระคันธสาราภิวงศ์ ระบุว่า ในปี พ.ศ. 1949 เมื่อกองทัพจีนยกพลมารุกรานเมืองเชียงใหม่ในรัชสมัยของพระเจ้าสามฝั่งแกน พระสีลวังสมหาเถระผู้เป็นพระอรหันต์ได้แต่งคัมภีร์อุปปาตสันติ มีจารึกอยู่ในพงศาวดารพม่าว่า พระเจ้าสามฝั่งแกนโปรดเกล้าฯ ให้สร้างมณฑปเล็กใหญ่ในทิศเฉียงทั้ง 3 ทิศ คือทิศตะวันตกเฉียงเหนือมีความหมายเป็นอายุ ทิศตะวันออกเฉียงใต้มีความหมายเป็นเตชะ และทิศตะวันตกเฉียงใต้มีความหมายเป็นสิริ มีการประดิษฐานพระพุทธปฏิมาในท่ามกลางมณฑปใหญ่ และมีรูปหล่อของพระอินทร์อยู่หน้าพระพุทธรูป มีรูปหล่อของท้าวจตุโลกบาลทั้ง 4 ในมณฑปเล็ก 4 แห่ง พระสงฆ์ได้สาธยายรัตนสูตร เมตตสูตร อาฏานาฏิยสูตร และอุปปาตสันติ โดยเริ่มตั้งแต่สถานที่ซึ่งสมมุติทิศว่าเป็นอายุ เมื่อสาธยายพระปริตรและอุปปาตสันติเช่นนี้ภายในเวลาสองสามวัน ภัยพิบัติอันใหญ่หลวงได้เกิดขึ้นในกองทัพจีน ทำให้กองทัพระส่ำระสายและถอยทัพไปในที่สุด
พระธัมมานันทมหาเถระอดีตเจ้าอาวาสวัดท่ามะโอ ยังกล่าวถึงการใช้พระคาถานี้ในประเทศพม่าว่า ในรัชสมัยของพระเจ้าตาลวนที่เสด็จเถลิงราชสมบัติในปี พ.ศ. 2173 และรัชสมัยของพระเจ้าวัมแบอินสัน ได้เกิดกบฏในพระราชวัง มีการสู้รบระหว่างกบฏกับทหาร ฝ่ายกบฏปราชัยถูกฆ่าตาย ต่อมาผีของพวกกบฏได้อาละวาด โดยแสดงรูปร่างให้เห็น ดึงผ้าห่มของคนที่นอนหลับอยู่ ดึงปิ่นผมของนางสนม บางคราวก็หัวเราะ แล้วขว้างปาดอกไม้หรือผลไม้เข้าไปในพระราชวัง บางทีก็หลอกหลอนให้ตกใจ ทำให้คนในพระราชวังเดือดร้อน บางคนจับไข้ไม่สบาย คราวนั้นพระธัมมนันทะ (ชาวพม่าเรียกว่า งะยะแนนัตแสกยองสะยาด่อ) ได้ทำพิธีสาธยายมนต์พระปริตรเพื่อระงับเหตุร้ายเหล่านั้นในวันขึ้น 12 ค่ำ เดือน 6 พ.ศ. 2217 พงศาวดารพม่ากล่าวว่าคัมภีร์อุปปาตสันติก็ได้รับการสาธยายร่วมกับพระปริตรอื่น ๆ ในครั้งนั้น  และจากการสาธยายมนต์พระปริตรนี้ ผีร้ายที่หลอกหลอนอยู่ในพระราชวังก็สาบสูญไปหมด ชาววังต่างได้รับความสุขถ้วนหน้าแต่นั้นมา
ครั้นต่อมาเมื่อมีการเปลี่ยนแผ่นดินระหว่างรัชสมัยของพระเจ้าภะจีด่อกับพระเจ้าตายาวดี ใน พ.ศ. 2380  ได้เกิดความไม่สงบขึ้นภายในประเทศ พระอาจารย์พุธ (ชาวพม่าเรียกว่า ยองกันสะยาด่อ) แปลอุปปาตสันติให้พระสงฆ์กับชาวเมืองร่วมกันสาธยาย ความไม่สงบภายในประเทศก็อันตรธานไป และต่อมาใน พ.ศ. 2452 พระอาจารย์แลดีสะยาด่อ วัดอ่องลังไตยอดเขาไจ้ตันลัน ณ จังหวัดเมาะลำเลิง ท่านได้ปรึกษากับพระอาจารย์ยะตะนาโภงมยิน แล้วแต่งคัมภีร์โรคันตรทีปนี เป็นแนวทางการสาธยายเพื่อระงับอหิวาตกโรคที่ระบาดอยู่ในขณะนั้น ท่านระบุว่าการสาธยายมหาสมัยสูตรและอุปปาตสันติ จะอำนวยผลให้พ้นจากอุปสรรคอันตรายทุกอย่างได้
การแพร่หลาย

คัมภีร์นี้เป็นคัมภีร์แต่งขึ้นในอาณาจักรล้านนา แต่ได้เสื่อมความนิยมไปหลังจากอาณาจักรล้านนาตกอยู่ใต้อำนาจของพม่าจนแทบไม่มีใครรู้จัก อย่างไรก็ตามมีหลักฐานคัมภีร์พระคาถาอุปปาตะสันติ ฉบับหนึ่งในล้านนาซึ่งเขียนไว้ในสมุดข่อย หมึกจีน อาบน้ำชาด ในบานแผนกระบุว่า
‘‘ในปีจุลศักราช 1279 ปีดับไก๊ เดือน 8 เหนือ เพ็ญ วันศุกร์ ปีกุน สัปตศก พ.ศ. 2478 เจ้าภาพเขียนต้นฉบับนี้ คือ นายน้อยปิง มารวิชัย บ้านประตูท่าแพเป็นประธานพร้อมทั้งภริยาลูกและญาติทุกคน ได้จ้างคนเขียนธรรม 5 ผูก คือ มลชัย 1 ผูก,อินทนิล 1 ผูก, สังยมาปริตตคลสูตร 1 ผูก, นัครฐาน 1 ผูก  และอุปปาตสันติ 1 ผูก พร้อมทั้งสร้างบ่อน้ำถวาย พระครูบาศรีวิชัย (ปฏิคาหก) ทานวัดศรีโสดา และถนนขึ้นดอยสุเทพ ขอกุศลบุญเยี่ยงนี้ จงเป็นปัจจัยค้ำชูตัวแห่งผู้ข้า ฯ (นายน้อยปิง) ทั้งหลายทุกคนตราบถึงนิพพานในอนาคตกาลโน้นเทอญ ฯ’’
กระนั้นก็ตาม แม้จะนิยมน้อยลงไปในล้านนา แต่กลับได้รับความนิยมสาธยายในประเทศพม่า ได้จัดพิมพ์ครั้งแรกโดยโรงพิมพ์ภอนวาจา ย่างกุ้ง พ.ศ. 2488 มีทั้งฉบับบาลีและฉบับนิสสัย (ฉบับแปลคำต่อคำ) ของพระชัมพุทีปธชะซึ่งแปลจบในวันพุธ แรม 2 ค่ำ เดือน 5 พ.ศ. 2379 ต่อมากระทรวงมหาดไทยและการศาสนาของพม่าได้จัดพิมพ์บทสวดมนต์ฉบับหลวงที่เรียกว่า สิริมังคลาปริตตอ (พระปริตรเพื่อสิริมงคล) ใน พ.ศ. 2500 นับว่าเป็นเวลานานที่คนไทยไม่รู้จักคัมภีร์นี้ จนกระทั่งพระเทพเมธาจารย์ (เช้า ฐิตปญฺโญ ป.ธ.9) อดีตเจ้าอาวาสวัดโพธาราม จังหวัดนครสวรรค์ (ต่อมาได้รับสมณศักดิ์เป็น พระธรรมคุณาภรณ์) ได้ชำระและจัดพิมพ์เป็นฉบับบาลีอักษรไทยในเดือนสิงหาคม พ.ศ. 2505 โดยได้รับต้นฉบับบาลีอักษรพม่าจากพระธัมมานันทมหาเถระ ธรรมาจริยะ เจ้าอาวาสวัดท่ามะโอในปัจจุบัน ที่นำต้นฉบับมาจากประเทศพม่าเมื่อ พ.ศ. 2503
คัมภีร์นี้มีฉบับแปลหลายฉบับ เท่าที่ทราบมี 4 ฉบับ คือ
ฉบับจิตตภาวัน พระมหาประเทือง สํฆสิริ (ป.ธ.8) แปลไว้ใน พ.ศ. 2522 จัดพิมพ์เผยแพร่หลายครั้งโดยจิตตภาวันวิทยาลัยและวัดท่ามะโอ
ฉบับวัดท่ามะโอ ผศ.มยุรี เจริญ นำฉบับของพระมหาประเทืองมาขัดเกลาสำนวนใหม่จัดพิมพ์ใน พ.ศ. 2544 เนื่องในงานทำบุญฉลองมงคลอายุ 81 ปีของพระธัมมานันทมหาเถระ อัครมหา-บัณฑิต เจ้าอาวาสวัดท่ามะโอ จังหวัดลำปาง
ฉบับอาจารย์สุรีย์ มีผลกิจ จัดพิมพ์ใน พ.ศ. 2539 โดยนำฉบับของพระมหาประเทืองมาขัดเกลาสำนวนใหม่เช่นกัน
ฉบับ ศ. (พิเศษ) เสฐียรพงษ์ วรรณปก จัดพิมพ์ครั้งที่ 1 ใน พ.ศ. 2539 ฉบับนี้มีคำแปลไพเราะสละสลวย มีเชิงอรรถอธิบายข้อความบางแห่งไว้ท้ายเล่ม และจัดพิมพ์ครั้งที่ 2 ใน พ.ศ. 2544โดยวัดโพธาราม จังหวัดนครสวรรค์ แต่มิได้จัดพิมพ์เชิงอรรถไว้
ฉบับพระคันธสาราภิวงศ์ แห่งวัดท่ามะโอ จังหวัดลำปาง แปลเมื่อปี 2552 ในชื่อ บทสวดอุปปาตสันติ
บรรณานุกรม

บทสวดอุปปาตสันติ[ลิงก์เสีย]
พระคันธสาราภิวงศ์ (2552). "บทสวดอุปปาตสันติ." ลำปาง : วัดท่ามะโอ
Bode, Mabel Haynes. (1909). "The Pali literature of Burma." London : Royal Asiatic society.
รศ. สมหมาย  เปรมจิตต์. (2545). เอกสาร ประกอบการเสวนาเรื่อง "วรรณกรรมทางพระพุทธศาสนาล้านนา" ในการจัดประชุม สัมมนาทางวิชาการเรื่อง "พระพุทธศาสนาในล้านนา" โดยคณะศาสนาและ ปรัชญา ระหว่างวันที่ 20 - 21 กรกฎาคม พ.ศ. 2545 ณ ศูนย์ฝึกอบรม ธนาคารไทยพาณิชย์ ต.บ้านปง อ.หางดง จ.เชียงใหม่
พระธรรมคุณาภรณ์ (เช้า ฐิตปัญโญ ป.ธ.9)  อ้างโดย ภฏ  ภูปรเศรษฐ์ นักวิชาการศาสนาชำนาญการ (ป.ธ.7). เอกสารเรื่อง "การสวดอุปปาตะสันติมหาสันติงหลวง"
เจ้าหญิงซาห์รา มาห์นาซ ซาเฮดี

เจ้าหญิงซาห์รา มาห์นาซ ซาเฮดี (H.H. Princess Zahra Mahnaz Zahedi) (ประสูติ 2 ธันวาคม พ.ศ. 2501-) เป็นพระธิดาของนายอาร์เดชีร์ ซาเฮดี (اردشیر زاهدی ,Ardeshir Zahedi) ที่ประสูติแด่เจ้าหญิงชาห์นาซ ปาห์ลาวี พระราชธิดาในพระเจ้าชาห์ โมฮัมหมัด เรซา ปาห์ลาวี และเจ้าหญิงเฟาซียะห์แห่งอียิปต์
พระประวัติ

เจ้าหญิงซาห์รา มาห์นาซ ซาเฮดี ประสูติเมื่อวันที่ 2 ธันวาคม พ.ศ. 2501 ณ กรุงเตหะราน ประเทศอิหร่าน โดยเป็นพระธิดาของนายอาร์เดชีร์ ซาเฮดี (اردشیر زاهدی, Ardeshir Zahedi) อดีตรัฐมนตรีต่างประเทศของอิหร่าน และอดีตเอกอัครราชทูตอิหร่านประจำสหรัฐอเมริกา ประสูติแด่เจ้าหญิงชาห์นาซ ปาห์ลาวี พระราชธิดาพระองค์แรกในพระเจ้าชาห์ โมฮัมหมัด เรซา ปาห์ลาวีแห่งอิหร่าน และเจ้าหญิงเฟาซียะห์แห่งอียิปต์
แหล่งข้อมูลอื่น

Historical Images เก็บถาวร 2002-11-08 ที่ เวย์แบ็กแมชชีน
Family Pictures
Ardeshir Zahedi web site in Persian containing photos & video เก็บถาวร 2017-11-08 ที่ เวย์แบ็กแมชชีน
เครื่องอิสริยาภรณ์อิตาลี

ตารางข้างล่างนี้แสดงเครื่องอิสริยาภรณ์อิตาลี ในสมัยราชอาณาจักรอิตาลี, สาธารณรัฐสังคมอิตาลี และ สาธารณรัฐอิตาลี ตามลำดับ
เหรียญอิสริยาภรณ์ > ปัจจุบัน > เหรียญกล้าหาญ

| Name | Ribbon | Awarded for | Reference |
| --- | --- | --- | --- |
| เหรียญทหารกล้าหาญ |  | Exceptional valor in the face of the enemy |  |
| กางเขนสงครามทหารกล้าหาญ |  | Valor in time of war |  |
| เหรียญกล้าหาญทหารบก |  | Activities bringing luster and decorum to the Italian Army not in time of war |  |
| เหรียญกล้าหาญทหารเรือ |  | Acts of courage aimed at saving lives at sea |  |
| เหรียญกล้าหาญทหารอากาศ |  | Acts of courage and philanthropy in the Air Forces |  |
| เหรียญกล้าหาญทหารตำรวจ |  | Acts of courage in military operations not in time of war serving the Arma dei Carabinieri |  |
| Medal of Valor of the Financial Guard |  | Acts of courage aimed at saving lives, preventing accidents, or bringing luster and decorum while serving the Guardia di Finanza |  |
| เหรียญกล้าหาญพลเรือน |  | Acts of exceptional courage manifesting civic virtue |  |
แหล่งข้อมูลอื่น

↑  สถาปนาโดย Letters Patent เมื่อวันที่ 14 สิงหาคม ค.ศ. 1815, รับรองโดยพระบรมราชโองการเมื่อวันที่ 27 กันยายน ค.ศ. 1855 และ 28 มีนาคม ค.ศ. 1857.
↑  Under Legislative Decree of the Provisional Head of State No. 15 of 2 June 1947, renewed by Law No. 199 of 27 March 1952.
↑  รองภายใต้กฎหมายฉบับที่. 199 เมื่อวันที่ 27 มีนาคม ค.ศ. 1952.
↑  โดยพระบรมราชโองการฉบับที่. 3167 มื่อวันที่ 30 ธันวาคม ค.ศ. 1923, รับรองโดยกฎหมายฉบับที่. 316(1) of 1 มีนาคม ค.ศ. 1967.
↑  Instituted by Decree Law of the Provisional Head of State No. 703 เมื่อวันที่ 27 มกราคม ค.ศ. 1947, รองรับโดยกฎหมายฉบับที่. 812 เมื่อวันที่ 9 มีนาคม ค.ศ. 1948.
↑  Instituted by Law No. 263 of 18 March 1968.
↑  Instituted by Papal Bull of the Supreme Pontiff Pope Gregory XIII เมื่อวันที่ 16 กันยายน และ 13 พฤศจิกายน ค.ศ. 1572.
↑  Royal Magistral Patent dated 19 July 1839 instituting the Medaglia Mauriziana pel Merito Militare di dieci lustri, approved by Royal Decree of 21 December 1924.
↑  สถาปนาอิสริยาภรณ์โดยพระบรมราชโองการฉบับที่. 4251 เมื่อวันที่ 20 กุมภาพันธ์ ค.ศ. 1868, รับรองโดยพระบรมราชโองการฉบับที่. 4850 เมื่อวันที่ 24 มกราคม ค.ศ. 1869, Royal Magistral Decree of 17 พฤศจิกายน ค.ศ. 1907 และ พระบรมราชโองการฉบับที่. 276 เมื่อวันที่ 16 มีนาคม ค.ศ. 1911.
↑  โดยพระบรมราชโองการฉบับที่. 172 เมื่อวันที่ 14 มีนาคม ค.ศ. 1942.
↑  By Decree of the Lieutenant of the Realm of 5 October 1944.
เฉวียนจวี้เต๋อ

| เฉวียนจวี้เต๋อ (全聚德) |
| --- | --- |
การเตรียมเป็ดปักกิ่งในภัตตาคาร
ข้อมูลร้านอาหาร
ก่อตั้ง: 1864
เจ้าของปัจจุบัน: Jiang Junxian  (ประธานบริษัทกลุ่มเฉวียนจวี้เต๋อ)
ประเภทอาหาร: เป็ดปักกิ่ง
ที่อยู่: เลขที่ 30, ถนนเฉียนเหมิน  (สาขาหลัก)
เมือง: ปักกิ่ง
ประเทศ: จีน
สถานที่อื่น ๆ: สาขาในจีน, ฮ่องกง, ไต้หวัน, ออสเตรเลีย, แคนาดา และโปรตุเกส
เว็บไซต์: quanjude.com.cn
เฉวียนจวี้เต๋อ หรือฉวนจู้เต๋อ (จีน: 全聚德; พินอิน: Quánjùdé) เป็นภัตตาคารอาหารจีนเก่าแก่ ที่มีประวัติศาสตร์ยาวนานมากว่า 150 ปีตั้งแต่สมัยราชวงศ์ชิง นอกจากตำรับอาหารสูตรวังหลวง ยังขึ้นชื่อลือชาเรื่อง เป็ดปักกิ่ง ที่ใช้กรรมวิธีปรุงแบบ "แขวนย่าง" ด้วยฟืนจากไม้ผลไม้ เช่น พุทรา ท้อ หรือสาลี่ ที่นี่ยังอวดอ้างสรรพคุณว่า เป็ดร้านนี้กินได้ทั้งตัว (all duck banquet)
ร้านเก่าแก่ดั้งเดิมบนถนนเฉียนเหมิน
เฉวียนจวี้เต๋อเป็นหนึ่งในสุดยอดยี่ห้อเก่าแก่ของจีน (老字號)  ได้รับรางวัลต่าง ๆ มากมาย ทั้งในฐานะอาหารอันเป็นเอกลักษณ์ของชาติ ยอดขายเป็ดปักกิ่งปีละกว่าสองล้านตัว มีอาหารจานเป็ดให้เลือกกว่า 400 ชนิด ให้บริการลูกค้ากว่าห้าล้านรายต่อปี ปัจจุบัน ยังขยับขยายกิจการและขายแฟรนไชส์ไปสร้างชื่อในต่างแดนด้วย
ประวัติ

เฉวียนจวี้เต๋อเปิดให้บริการครั้งแรกในปี ค.ศ. 1864 ในรัชสมัยของจักรพรรดิถงจื้อ แห่งราชวงศ์ชิง แต่เริ่มโด่งดังเพราะนายกรัฐมนตรี โจว เอินไหล ใช้ร้านนี้รับรองแขกบ้านแขกเมืองสำคัญ ผู้นำหลายคนที่มาเยือนกรุงปักกิ่งเคยรับประทานเป็ดปักกิ่งร้านนี้
ปัจจุบัน เฉวียนจวี้เต๋อ นอกจากจะเป็นชื่อร้านเป็ดปักกิ่งที่มีชื่อเสียงที่สุดในประเทศจีนแล้ว ยังเป็นยี่ห้อของกลุ่มเฉวียนจวี้เต๋อ (China Beijing Quanjude Group) เปิดขายแฟรนไชส์ทั้งในและต่างประเทศ และออกผลิตภัณฑ์ที่เกี่ยวข้องกับเป็ดปักกิ่งทุกรูปแบบ อาทิเช่น ตัวเป็ดปักกิ่งบรรจุถุงวางตามตลาดและซูเปอร์มาร์เก็ต ชุดเป็ดปักกิ่งสำเร็จรูป ที่บรรจุด้วยเป็ดหั่นเป็นชิ้น แผ่นแป้ง และซอส ไส้กรอก แผ่นแป้ง ซอสหวานของทางร้าน เป็นต้น และยังเปิดร้านเป็ดปักกิ่งแบบอาหารจานด่วนด้วย ปัจจุบันมีร้านค้าสาขาและแฟรนไชส์มากกว่า 60 แห่งทั่วประเทศ
ในแต่ละปี กลุ่มเฉวียนจวี้เต๋อ ขายเป็ดย่างปีละกว่า 2 ล้านตัว มีลูกค้ากว่า 5 ล้านคน มีรายรับต่อปีกว่า 500 ล้านหยวน (ราว 2,500 ล้านบาท) มีสินทรัพย์รวมทั้งสิ้นกว่า 1,300 ล้านหยวน หรือราว 6,500 ล้านบาท
ประวัติ > สาขาในประเทศจีน > ปักกิ่ง

เฉวียนจวี้เต๋อมีสาขาหลักอยู่ทั้งหมด 8 สาขาทั่วปักกิ่ง ร้านแรกเปิดที่บนนถนนเฉียนเหมิน ถนนสายการค้าเก่าแก่ของกรุงปักกิ่ง ภัตตาคารเจ็ดชั้นบนถนนเหอปิงเหมิน เคยเป็นสถานที่ที่นายกรัฐมนตรีโจว เอินไหล ใช้รับรองแขกบ้านแขกเมือง มีพื้นที่ทั้งหมด 15,000 ตารางกิโลเมตร มีห้องรับรองส่วนตัวมากกว่าสี่สิบห้อง และสามารถรับรองแขกเหรื่อได้ถึงสองพันราย
ประวัติ > สาขาในประเทศจีน > ฮ่องกง

ที่ฮ่องกง ภัตตาคารเฉวียนจวี้เต๋อตั้งอยู่ในย่านจิมซาจุ่ย ภายใต้ชื่อร้าน QuanJude Roast Duck Restaurant (全聚德烤鴨店)
ประวัติ > สาขานอกประเทศจีน

ภัตตาคารแฟรนไชส์ที่อยู่นอกประเทศจีนแห่งล่าสุดของเฉวียนจวี้เต๋อ เพิ่งเปิดในเมืองเมลเบิร์น ประเทศออสเตรเลีย อาจเป็นเพราะเมลเบิร์นมีประชากรเชื้อสายจีนอยู่จำนวนมาก หรืออาจเป็นเพราะได้รับการสนับสนุนจากนายจอห์น ซู (John So หรือ 苏震西; พินอิน Sū Zhènxī) อดีตนายกเทศมนตรีที่มีเชื้อสายจีนก็เป็นได้
ความหมายของชื่อ

ครั้งหนึ่ง ระหว่างที่นายกรัฐมนตรี โจว เอินไหล รับรองแขกบ้านแขกเมืองที่ภัตตาคารแห่งนี้ มีแขกท่านหนึ่งถามว่า “เฉวียนจวี้เต๋อ แปลว่าอะไร” นายกรัฐมนตรีโจวยิ้มและตอบว่า "เฉวียน (全) หมายถึง สมบูรณ์แบบ ไร้ที่ติ, จวี้ (聚) หมายถึง รวมเป็นหนึ่ง ไม่มีแตกแยก และ เต๋อ (德) หมายถึง คุณธรรมสูงสุด" ฉะนั้น คำว่า เฉวียนจวี้เต๋อ เมื่อรวมกันแล้วจึงสื่อถึงความสมบูรณ์ ความเป็นเอกภาพ และคุณธรรมสูงสุด นั่นคือ ความเมตตากรุณา
รางวัลที่ได้รับ

ในปี ค.ศ. 1994 เฉวียนจวี้เต๋อ ได้รับรางวัลสุดยอดแบรนด์ในธุรกิจจัดเลี้ยงและร้านอาหาร จัดโดย World Brand Laboratory และเป็นสุดยอดแบรนด์อันดับที่ 56 จากทั้งหมด 500 แบรนด์ดังของจีน
ในปี ค.ศ. 1999 เฉวียนจวี้เต๋อ ได้รับรางวัล "China Renowned Trademark" เพียงรายเดียวในธุรกิจร้านอาหาร
ในปี ค.ศ. 1982 เฉวียนจวี้เต๋อ ขึ้นแท่นอันดับหนึ่ง "Elite of Chinese Famous Dishes" โดยสื่อสิ่งพิมพ์จากจีนและญี่ปุ่น
ในปี ค.ศ. 1958 เฉวียนจวี้เต๋อ ครองอันดับหนึ่ง "Chinese Famous Dishes" จากเชฟชื่อดังทั่วประเทศ ดำเนินการโดยกระทรวงพาณิชย์จีน
ดูเพิ่ม

เปี้ยนอี้ฟาง
แหล่งข้อมูลอื่น

เว็บไซต์ทางการ
Introduction of Beijing duck at Quanjude from "Beijing"
Top 10 Peking Duck restaurants in Beijing (2011)
อีกสาขาของเฉวียนจวี้เต๋อในปักกิ่ง
เดย์บายเดย์ (อีพี)

เดย์ บาย เดย์ เป็นมินิอัลบั้มลำดับที่ 4 ของเกิร์ลกรุปจากเกาหลีใต้ ที-อารา ซึ่งวางจำหน่ายเมื่อวันที่ 3 กรกฎาคม ค.ศ. 2012 โดย คอร์คอนเทนส์มีเดีย
เบื้องหลัง

เมื่อวันที่ 13 มิถุนายน 2012 คอร์คอนเทนส์มีเดีย ประกาศว่าจะปล่อย อีพี ใหม่ชื่อว่า "เดย์ บาย เดย์" มิวสิกวิดีโอของเพลงนี้ถูกสร้างเป็นลักษณะภาพยนตร์ 2 ตอน ตอนแรกความยาว 15 นาที และตอนที่สองความยาว 8 นาที โดยมีเค้าโครงเรื่องมาจากภาพยนตร์ฮอลลีวู้ดเรื่อง แมดแม็กซ์ ที่ว่าด้วยโลกในยุคดิสโทเปีย
รายชื่อเพลง

| ลำดับ | ชื่อเพลง | เนื้อเพลง | ทำนอง | Arrangement | ยาว |
| --- | --- | --- | --- | --- | --- |
| 1. | "เดย์บายเดย์" | Ahn Young Min, Cho Young Soo, คิมแทฮย็อง, K-SMITH | Cho Young Soo, Kim Tae Hyun | Cho Young Soo, Kim Tae Hyun | 3:28 |
| 2. | "ฮอลิเดย์" | Kim Ki Beom, Kang Ji Won | Kim Ki Beom, Kang Ji Won | Kang Ji Won | 3:16 |
| 3. | "โดนท์ลีฟมีอโลน" (ฮันกึล: 떠나지마) | Ahn Young Min | Cho Young Soo | Cho Young Soo | 3:48 |
| 4. | "ฮิว" | Kim Ki Beom, Kang Ji Won | Kim Ki Beom, Kang Ji Won | Kang Ji Won | 3:26 |
| 5. | "คีพเอาท์" (ฮันกึล: 사랑놀이) | Kim Hee Sun | Park Deok Sang, Park Hyun Joong | Park Deok Sang, Park Hyun Joong | 3:17 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 17:15 |
| ลำดับ | ชื่อเพลง | เนื้อเพลง | ทำนอง | {{{extra_column}}} | ยาว |
| --- | --- | --- | --- | --- | --- |
| 1. | "เซ็กซีเลิฟ" |   |   |   | 3:45 |
| 2. | "เดย์แอนด์ไนท์" (ฮันกึล: 낮과 밤) |   |   |   | 3:25 |
| 3. | "เดย์บายเดย์" |   |   |   | 3:29 |
| 4. | "ฮอลิเดย์" |   |   |   | 3:16 |
| 5. | "โดนท์ลีฟมีอโลน" (ฮันกึล: 떠나지마) |   |   |   | 3:49 |
| 6. | "ฮิว" |   |   |   | 3:26 |
| 7. | "คีพเอาท์" (ฮันกึล: 사랑놀이) | Kim Hee Sun | Park Deok Sang, Park Hyun Joong | Park Deok Sang, Park Hyun Joong | 3:17 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 24:35 |
ชาร์ต

| ชาร์ต | อันดับ สูงสุด |
| --- | --- |
  แกออนชาร์ตอัลบั้มประจำสัปดาห์: 5
  แกออนชาร์ตอัลบั้มรายเดือน: 4
 South Korea Hanteo Weekly Physical album chart: 2
ชาร์ต > ยอดจำหน่ายและการรับรอง

| ชาร์ต (2012) | จำนวน (รวม) |
| --- | --- |
แกออน ขายทางกายภาพ: เดย์ บาย เดย์ 40,928
แกออน ขายทางกายภาพ: Mirage 32,155